পচনশীল ক্ষত

পচনশীল ক্ষত বা গ্যাংরিন একটি গুরুতর ও সম্ভাব্য প্রাণঘাতী অসুস্থতা যা রক্ত সরবরাহের অভাবে দেহের কোনও অঙ্গের কলামৃত্যু হলে সংঘটিত হয়। কোন আঘাত বা সংক্রমণের ফলে অথবা রক্ত সঞ্চালনের কোনো দীর্ঘস্থায়ী সমস্যায় ভোগার ফলে এটি হতে পারে। পচনশীল ক্ষতের প্রাথমিক কারণ দেহকলাতে রক্ত সঞ্চালন কমে যাওয়া, যার ফলে কোষের মৃত্যু ঘটে। মধুমেহ রোগ (ডায়াবেটিস) ও দীর্ঘমেয়াদী ধূমপান পচনশীল ক্ষতের ঝুঁকি বৃদ্ধি করে।

বিভিন্ন ধরনের পচনশীল ক্ষত বিদ্যমান যেমন শুষ্ক পচনশীল ক্ষত, আর্দ্র পচনশীল ক্ষত, গ্যাসীয় পচনশীল ক্ষত, অভ্যন্তরীণ পচনশীল ক্ষত এবং পচনকারক আস্তবিপ্রদাহ (নেক্রোটাইজিং ফেসসিটিস)। আক্রান্ত শরীরের চিকিৎসা গুলো হল অ্যান্টিবায়োটিক, রক্তনালী সার্জারি, ম্যাগগট থেরাপি বা হাইপারবারিক অক্সিজেন থেরাপি।

 চিত্র

 তথ্যসূত্র 

বিষয়শ্রেণী:কলামৃত্যু
বিষয়শ্রেণী:রোগের নিদর্শন ও লক্ষণ-উপসর্গ: রক্তবাহিকা
বিষয়শ্রেণী:পচনশীল ক্ষত
বিষয়শ্রেণী:স্বাস্থ্যের উপর তামাকের প্রভাব